CELEX: 22015D2161
Language: hr
Date: 2014-12-12 00:00:00
Title: Odluka Zajedničkog odbora EGP-a br. 294/2014 od 12. prosinca 2014. o izmjeni Priloga XX. (Okoliš) Sporazumu o EGP-u [2015/2161]

26.11.2015   
            
            
               HR
            
            
               Službeni list Europske unije
            
            
               L 311/49
            
         ODLUKA ZAJEDNIČKOG ODBORA EGP-A
   br. 294/2014
   od 12. prosinca 2014.
   o izmjeni Priloga XX. (Okoliš) Sporazumu o EGP-u [2015/2161]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbena odluka Komisije 2014/389/EU оd 23. lipnja 2014. o dodatnim povijesnim emisijama iz zračnog prometa i dodatnim emisijskim jedinicama za zrakoplovstvo kako bi se uzelo u obzir pristupanje Republike Hrvatske Europskoj uniji (1) treba se uključiti u Sporazum o EGP-u.
            
         
               (2)
            
            
               Sporazum o sudjelovanju Republike Hrvatske u Europskom gospodarskom prostoru (2) („Sporazum o proširenju EGP-a iz 2014.”), potpisan 11. travnja 2014. u Bruxellesu, privremeno se primjenjivao na države potpisnice od 12. travnja 2014. te se ova Odluka stoga primjenjuje privremeno do stupanja na snagu Sporazuma o proširenju EGP-a iz 2014.
            
         
               (3)
            
            
               Prilog XX. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Nakon točke 21.aph (Odluka br. 377/2013/EU Europskog parlamenta i Vijeća) Priloga XX. Sporazumu o EGP-u umeće se sljedeća točka:
   
               „21.api
            
            
               
                  32014 D 0389: Provedbena odluka Komisije 2014/389/EU оd 23. lipnja 2014. o dodatnim povijesnim emisijama iz zračnog prometa i dodatnim emisijskim jedinicama za zrakoplovstvo kako bi se uzelo u obzir pristupanje Republike Hrvatske Europskoj uniji (SL L 183, 24.6.2014., str. 135.).”
            
         Članak 2.
   Vjerodostojni su tekstovi Direktive 2014/389/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
   
   Članak 3.
   Ova Odluka stupa na snagu 13. prosinca 2014. pod uvjetom da su sva priopćenja iz članka 103. stavka 1. Sporazuma o EGP-u poslana (3) ili na dan stupanja na snagu Sporazuma o proširenju EGP-a iz 2014., koji je god datum kasniji.
   Do stupanja na snagu Sporazuma o proširenju EGP-a ova se Odluka primjenjuje privremeno od 13. prosinca 2014. pod uvjetom da su poslana sva priopćenja iz članka 103. stavka 1. Sporazuma o EGP-u.
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 12. prosinca 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 183, 24.6.2014., str. 135.
   
      (2)  SL L 170, 11.6.2014., str. 5.
   
      (3)  Ustavni zahtjevi nisu navedeni.